સાસણથી દેવળિયા પાર્ક જવાનું. દેવળિયાની ચોકી રોડ પર જ છે, ત્યાંથી (સાસણથી આવતાં ડાબી તરફ, ને મેંદરડાથી આવતાં જમણી તરફ દેવળિયાનો રસ્તો વળી જાય છે.) દેવળિયા પાર્ક છ-સાત કિ.મી. જેટલો દૂર છે ને દરવાજાઓ વચ્ચે બંધ છે. દેવળિયા ચોકીના દરવાજેથી પ્રવેશો તે સાતેક કિમી દૂર દેવળિયા પાર્ક આવે ત્યાં પાર્કની પાસે જ બીજો ગેટ છે. ત્યાં જંગલની સરહદ પૂરી. એટલે, દેવળિયા ચોકીથી દેવળિયા પાર્કનો આખો રસ્તો જંગલ જ છે. ધીમી ગતિએ વાહન ચલાવવાથી નીલગાય, હરણ, શિયાળ જોવા મળી આવે. રસ્તામાં ત્રણેક ઝૂંપડા જેવાં મકાનો આવે, ખેતર પણ. લોકો રહે છે આ પ્રતિબંધિત જંગલમાં, એ એમનું ઘર છે, સિંહનું ને જંગલી પ્રાણીઓનું પણ ઘર જ છે. એ બધા પાડોશી કહેવાય.